ดิฉันเป็นประจำเดือนล่าสุดวันที่14-17มิย.61 ค่ะ แล้วมีเพศสัมพันธ์วันที่29มิ.ย61 ใส่ถุงแต่หลั่งใน แฟนบอกว่า ถุงไม่รั่วนะคะ แต่ถุงเลื่อนมาตรงกลางอวัยวะเพศของแฟน แต่ไม่ได้หลุดนะค่ะแล้วดิฉันกินยาคุมวันที่1กค61 จนตอนนี้วันที่17กค61ประจำเดือนยังไม่มาเลย อยากทราบว่าพอจะเกิดการตั้งครรภ์ไหมค่ะ
สวัสดีค่ะ หากประจำเดือนมาวันที่ 14-17 มิ.ย. การมีเพศสัมพันธ์ในวันที่ 29 มิ.ย. ถือว่าไม่ใช่ระยะปลอดภัย โอกาสที่จะตั้งครรภ์ย่อมมีได้ แต่หากได้ใช้ถุงยางอนามัย ก็จะช่วยป้องกันการตั้งครรภ์ได้ตั้งแต่ 82%-98%ส่วนการเริ่มทานยาคุมกำเนิดในวันที่ 1 ก.ค. ซึ่งประจำเดือนยังไม่มานั้น ยาคุมกำเนิดจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ซึ่งหากได้มีเพศสัมพันธ์ในช่วงระหว่างนี้ ก็จะมีโอกาสที่จะตั้งครรภ์ได้อย่างไรก็ตามการที่ประจำเดือนยังไม่มา เกิดจากการที่ยังทานยาคุมกำเนิดไม่ครบ 21 เม็ดหรือ 21 วัน ประจำเดือนจึงย่อมยังไม่มาค่ะ ซึ่งโดยปกติเมื่อทานยาคุมกำเนิดครบ 21 เม็ดไปแล้ว 2-4 วัน ประจำเดือนจึงจะมาค่ะ ดังนั้นแนะนำให้รอไปจนถึงวันที่ 23-25 ก.ค. ก่อน หากประจำเดือนยังไม่มา จึงควรตรวจหาการตั้งครรภ์ดูค่ะ